Slatinik Drenjski, 27.11.2020.

Draga Anna,

u vrijeme kada si pisala svoj dnevnik vjerojatno nisi ni pomislila da ćeš poslije rata postati tako poznata. Žao mi je zbog tvoje bake i sviju koje više nikada nisi vidjela kada ste otišli u tajno skrovište. Kada si živjela u tajnom skrovištu, nisi imala nekakve uvjete za život, ali nikada zbog toga nisi odustajala i predala se. Mislim da te tvoja majka, s kojom se baš i nisi najbolje slagala, zapravo jako voljela i čeznula za tvojom ljubavlju. Možda se bolje slagala s tvojom sestrom Margot i uvijek ju podržavala, ali to ne znači da nije i tebe voljela. Tvoj otac Otto volio te i podržavao jer si mu bila mlađa kći pa je smatrao da te treba podržati pred ostalim stanovnicima tajnog skrovišta. Margot je zapravo bila sretna što te ima i što ima s kime popričati i izjadati se. Gospođi Vaan Daan si zapravo bila draga, ali te uvijek pred svima okrivljavala jer je bila ljubomorna što su te roditelji tako dobro odgojili. Tvoja veza s Peterom nije uspjela jer ste svaki dan bili skupa i zato ste dosadili jedno drugome. Mislim da se tada niste mogli skoncentrirati na učenje jer ste bili usred rata. Uvjeti u kojima ste živjeli nisu bili dostojni za ljude. Hrana je ili bila stara ili skroz ista. Iako ste imali takve uvjete, vi ste ipak uživali što ste više mogli. Mislim da nijedan čovjek danas ne bi ni tjedan dana izdržao u takvim uvjetima, a vi ste tako živjeli dvije godine. Zato vam se stvarno divim i mislim da si zaslužila da tvoj dnevnik danas poznaje cijeli svijet. Žao mi je zbog tvoje obitelji koja je poginula samo zato što ste bili Židovi.

Srdačan pozdrav!

Luka Zorbas